दरं जिल्ला दुलाराय आसाम फरायसा आफाद आरो दुलाराय दरं फरायसा आफाद (AADSU) नि ऑफिचियेल रिकर्ड बादिब्ला दरं जिल्लानि (दासान्दि उदालगुरि) सिङाव थानाय कालायगांव पुलिस थानानि बेंखननि टेजियालपारा गामिनि सबाराम बर आरो लाटेस्वरि बर’नि फिसाज्ला मुकुन्डा बर’सो। बिथांआ मंगलदै फरायसालिमायाव फरायफुबाय थानाय समाव जेब्ला मंगलदै जिल्ला फरायसा आफादनि बान्जायनाय आरो उदांस्रि सोमावसारगिरि पानि राम दास बिथांनि दैदेन्नाय समाव मंगलदैनि गान्डि मैडान होन्नाय फोथाराव सोमावसारनाय हाबाफारि लादोंमोन, अब्ला मुकुन्डा बर’ बिथांआ सोमावसारनायाव बाहागो लानो थाखाय मंगलदै पारसे फैगासिनो दंमोन बे समावनो लामायाव जाब्रबथाय जानानै 27 नवेम्बर 1979 आव गिबि मुंख्लं जालांदोंमोन। आरो बै सानखालिनो दुलाराय आसाम फरायसा आफादनि (AASU) दैदेनगिरिफोरा बिथांखौ गिबि मुंख्लं होन्नानैबो फोसावदोंमोन।